Уважаеми колеги,

 В този семестър - VII ви предстои да проведете Теренна практика. Тя е с обем от 120 учебни часа (100 часа на терен + 20 часа интегративен семинар) и завършва с текуща оценка. Тази практика за разлика от летните се организира от преподавателски екип, членовете на който координират определени базови организации, с които имаме договорни отношения. Списък с организациите и координиращият ги преподавател е прикачен към настоящия имейл. На 11.09.2023 г. (понеделник) от 18:00 часа в платформата Мудъл с адрес - <https://elearn.uni-sofia.bg/course/view.php?id=91831> ще бъде проведен инструктаж и разпределение по организации. На инструктажа освен разпределението ви, ще получите информация по отношение на въпросите свързани с работата ви на терен, специфики на комуникация и работа в организациите, мерки и правила за безопасни и здравословни условия на труд и обучение, въпроси по съдържанието и оформлението на портфолиото, което е необходимо да изготвите, критерии и рамки на оценяване и други въпроси.

В мудъл, както стана ясно е създаден курс - <https://elearn.uni-sofia.bg/course/view.php?id=91831>, където ще намерите учебната програма с темите и задачите на практиката, бланки за отчитане на практиката – 2 броя (присъствен лист и оценъчна скала) и друга полезна информация. Двете бланки се дават от вас накрая на практиката на директор/управител на организацията и базовия социален работник за попълване, подпис и печат.

Някои особени случаи:

-        При невъзможност студент да присъства в деня на инструктажа и разпределението, то той нека има отговорността да предаде желанието си за записване в избрана от него организация на свой колега (добре е да даде няколко варианта, тъй като с предимство при разпределението ще бъдат присъстващите студенти).

-        Ако някой от вас работи в организация за социална работа на трудов договор, може да си проведе теренната практика в същата организация, но при изпълнение на останалите валидни за другите студенти условия.

-        При невъзможност студент да проведе практиката си (поради някакви причини) остава за следваща година със следващ курс.
Накрая накратко процедурата за студентите, които ще проведат теренната си практика на работното си място:

-        Първо студентът е необходимо да разговаря със своя ръководител за съгласие.

-        Второ при съгласие от негова страна, студентът информира по време на инструктажа или малко преди това членовете на преподавателския екип за желанието си. В тази връзка студентът предоставя информация по отношение на организацията и отдела/звеното, в които работи, неговата длъжност и функции.

-        Трето предоставя копие на трудов договор с организацията и служебна бележка от работодателя (с актуална дата, подпис и печат), в която да фигурира следните текстове:

„Лицето ХХ работи в …като… Давам съгласието си ХХ да проведе Теренна практика на работното си място Нямам финансови претенции към учебното заведение във връзка с провеждането на практиката“

В деня на инструктажа на база на гореописаното преподавателският екип взема решение и разпределя студента към някой от членовете, който от тук насетне ще координира практиката.

Поздрави и ви очакваме в деня на инструктажа!